দাবানলে পিছিয়ে গেল অস্কার-গ্র্যামি

ওয়েব ডেস্ক: দক্ষিণ ক্যালিফোর্নিয়ার বিস্তীর্ণ এলাকা এখন দাবানলের গ্রাসে ((Los Angeles wildfires)। উড়ে গেছে বহু বিলাসবহুল অ্যপার্টমেন্ট। ভয়াবহ আগুনে ঘর হারিয়েছেন বহু হলিউড তারকা। সেই সঙ্গে বিনোদন জগতের একাধিক অনুষ্ঠান পেছনে বাধ্য হয়েছে কর্তৃপক্ষ। কবে পরিস্থিতি স্বাভাবিক হবে তা কেউ জানে না। মার্কিন মুলকের দ্বিতীয় বৃহত্তম শহর এই লস এঞ্জেলেস। আর এই ভয়াবহ দাবানলের কারণে এবার বাধা পড়েছে অস্কারেও। পুরস্কার প্রধান কারী সংস্থা জানিয়েছে তারা বর্তমান পরিস্থিতির কারণে অস্কার মনোনীতদের(Oscar nomination) মধ্যাহ্ন ভোজ বাতিল করছে। শুধু অ্যাকাডেমি অ্যাওয়ার্ডস (Academy awards) নয় গ্র্যামি অ্যাওয়ার্ডস (Grammys 2025) এবং অন্যান্য অনুষ্ঠানগুলোর ভবিষ্যৎ নিয়েও তৈরি হয়েছে আশঙ্কা। মনোনয়নের ঘোষণা সম্পূর্ণভাবে অনলাইনে করার সিদ্ধান্ত নিয়েছে অ্যাকাডেমি অফ মোশন পিকচার আর্টস অ্যান্ড সায়েন্সেস। দাবানলের আগুনে সরিয়ে রাখা হয়েছে রেড কার্পেট অনুষ্ঠান।

অ্যাকাডেমির প্রধান নির্বাহী বিল ক্রেমার ও প্রেসিডেন্ট জ্যানেট ইয়াং বলেন, ‘দাবানলের প্রভাব এবং আমাদের কমিউনিটির অনেকের ব্যাপক ক্ষয়ক্ষতিতে আমরা সবাই বিধ্বস্ত। অ্যাকাডেমি সবসময় চলচ্চিত্র শিল্পের মধ্যে একতা আনার কাজ করেছে। এবং আমরা এই কঠিন সময়কে কাঁধে কাঁধ রেখে পার করতে প্রতিশ্রুতিবদ্ধ।’
১৭ জানুয়ারি মনোনয়নের ঘোষণা হওয়ার কথা ছিল। তবে এই তারিখটিও পিছিয়ে ১৯ জানুয়ারি করা হয়েছে। ২ মার্চে ডলবি থিয়েটারে অ্যাকাডেমি অ্যাওয়ার্ডস পুরস্কার প্রদান হওয়ার কথা ছিল, তা আরও পিছিয়ে দেওয়া হয়েছে।

আরও পড়ুন: আহমেদাবাদ কনসার্টে অরিজিতের ধামাকা

গ্র্যামি অ্যাওয়ার্ডসের (Grammys 2025) অনুষ্ঠানও একই কারণে পিছিয়ে দেওয়া হয়েছে। এই অনুষ্ঠানটি ৩ ফেব্রুয়ারি হওয়ার কথা ছিল, তবে তা কবে অনুষ্ঠিত হবে, তা এখনও নির্ধারণ করা হয়নি। গ্র্যামি অ্যাওয়ার্ডসের মতো অত্যন্ত গুরুত্বপূর্ণ এই অনুষ্ঠানও প্রাকৃতিক দুর্যোগের কারণে স্থগিত হয়ে গেছে।

এই ভয়াবহ অগ্নিকান্ডে বিখ্যাত পপ গায়িকা জেনিফার লোপেজ নিজের সমস্ত অনুষ্ঠান আপাতত বাতিল করে দিয়েছেন এবং ক্ষতিগ্রস্তদের সহায়তায় এগিয়ে আসছেন। এ ছাড়া, হলিউডের বেশ কিছু নামী তারকা চ্যারিটি এবং ত্রাণ কার্যক্রমে সহায়তা করছেন। আমেরিকার বিভিন্ন শহরে পরিস্থিতি মোকাবিলা করার জন্য সেবা সংস্থাগুলি কাজ করে যাচ্ছে। সেবার পাশাপাশি, সরকারের পক্ষ থেকেও জনগণের সহায়তায় বেশ কিছু পদক্ষেপ নেওয়া হয়েছে। লস অ্যাঞ্জেলেসের (Los Angeles wildfires) রাস্তায় এখনো উদ্ধারকর্মীরা দমকল বাহিনী, সেনাবাহিনী এবং উদ্ধারকর্মীদের সমন্বয়ে উদ্ধার কাজ চালিয়ে যাচ্ছেন।

অন্য খবর দেখুন